Παγχιακός Γ.Σ.

Ο Παγχιακός Γυμναστικός Σύλλογος είναι ελληνικό αθλητικό σωματείο που δραστηριοποιείται στο νησί της Χίου. Είναι από τα ιστορικότερα σωματεία του αιγαιοπελαγίτικου νησιού, με την ίδρυσή του να λαμβάνει χώρα το 1924.«Σωματεία τοπικής επιτροπής Ε.Ο.Κ. Χίου» , πληροφορίες στον επίσημο ιστότοπο της Τ.Ε. Ε.Ο.Κ. Χίου. Αγωνίζεται με χρώματα το μπλε και το λευκό. Διατηρεί τμήματα γυναικείας καλαθοσφαίρισης, ανδρικής και γυναικείας πετοσφαίρισης, επιτραπέζιας αντισφαίρισης και στίβου για αθλητές και αθλήτριες όλων των ηλικιακών ομάδων. Κατά τα πρώτα χρόνια της ίδρυσής του λειτουργούσε επίσης ποδοσφαιρικό τμήμα.

 Τμήμα ποδοσφαίρου ανδρών 

Στα πρώτα χρόνια της ίδρυσής του, το σωματείο διέθετε και ποδοσφαρικό τμήμα και μάλιστα το Δεκέμβριο του 1926 είχε οργανώσει τοπικό πρωτάθλημα, στο οποίο μετείχαν άλλες δύο τοπικές ομάδες: η «Λαίλαψ Χίου» και ο «Μικρασιατικός Χίου». Ο νικητής μετέβη στη Μυτιλήνη όπου αντιμετώπισε τη νικήτρια του εκεί πρωταθλήματος, σε έναν άτυπο τελικό Βορείου Αιγαίου.Εφημερίδα «Αθλητικός Κόσμος» , τεύχος 33, 19 Δεκεμβρίου 1926, σελ. 16.

Ο σύλλογος δεν θα πρέπει να συγχέεται με τον ποδοσφαιρικό «Παγχιακό Α.Σ.» που ιδρύθηκε το 1963 με συγχώνευση τριών συλλόγων της Χίου (Αετού Αστέρα και Λαίλαπα) και αγωνίστηκε σε αρκετές περιπτώσεις σε Β΄ Γ΄ και Δ΄ Εθνική μέχρι τη δεκαετία του 1990.

 Τμήμα καλαθοσφαίρισης ανδρών 

 Ιστορία 
Με τη συμμετοχή πέντε σωματείων, ανάμεσα στα οποία ήταν και ο Παγχιακός Γ.Σ., ιδρύθηκε το Φεβρουάριο του 1985 η Τοπική Επιτροπή Χίου της Ελληνικής Ομοσπονδίας Καλαθοσφαίρισης.«Η Ιστορία του Μπάσκετ στη Χίο» , αφιέρωμα στον ιστότοπο SportsChios.gr, 25 Μαΐου 2011. Η ανδρική ομάδα καλαθοσφαίρισης του Παγχιακού έχει κατακτήσει πέντε φορές τον τίτλο του Πρωταθλητή Χίου και συγκεκριμένα τις περιόδους 1986-87, 1987-88, 1988-89, 1994-95 και 1997-98. Παράλληλα ο αθλητής του συλλόγου Γιάννης Μπόης αναδείχθηκε κορυφαίος σκόρερ του Πρωταθλήματος της περιόδου 1986-87, ενώ ο Παντελής Χατζαργυρός του Πρωταθλήματος της περιόδου 1988-89.

 Διακεκριμένοι καλαθοσφαιριστές 
  Γιάννης Μπόης
  Παντελής Χατζαργυρός

 Τμήματα υποδομής 
Ο Παγχιακός διαθέτει στην τροπαιοθήκη του επιπλέον δύο Πρωταθλήματα Εφήβων Χίου και συγκεκριμένα των αγωνιστικών περιόδων 2001-02 και 2004-05.

 Τμήμα καλαθοσφαίρισης γυναικών 

 Ιστορία 
 Στα τοπικά πρωταθλήματα Χίου (1985–2000) 
Με τη συμμετοχή πέντε σωματείων, ανάμεσα στα οποία ήταν και ο Παγχιακός Γ.Σ., ιδρύθηκε το Φεβρουάριο του 1985 η Τοπική Επιτροπή Χίου της Ελληνικής Ομοσπονδίας Καλαθοσφαίρισης. Τα επόμενα 15 χρόνια η γυναικεία ομάδα καλαθοσφαίρισης του Παγχιακού κατακτούσε κάθε χρονιά τον τίτλο του τοπικού Πρωταθλητή, με εξαίρεση την περίοδο 1997-98.

 Πορεία στη Β΄ Εθνική (2000–2003) 
Η τελευταία κατάκτηση του Πρωταθλήματος Χίου, αυτή της χρονιάς 1999-00, οδήγησε τον Παγχιακό στη σήμερα καταργημένη Β' Εθνική Κατηγορία.«Πρόγραμμα & Βαθμολογία Πρωταθλημάτων Περιόδου 2000-2001», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Την αγωνιστική περίοδο 2000-01 ο Παγχιακός ήταν η μία από τις 12 ομάδες που διεκδίκησαν το Πρωτάθλημα του Ομίλου Νότου της Β' Εθνικής. Στη διάρκεια της χρονιάς συνέλεξε 10 νίκες και 12 ήττες, όσες και η κερκυραϊκή Σχερία, καταλαμβάνοντας την 8η θέση στον τελικό βαθμολογικό πίνακα. Την επόμενη περίοδο, 2001-02, πάντα στον ίδιο Όμιλο και Κατηγορία, η ομάδα της Χίου συνέλεξε 15 νίκες και 7 ήττες, ολοκληρώνοντας τις αγωνιστικές της υποχρεώσεις στην 3η θέση της βαθμολογικής κατάταξης.«Πρόγραμμα & Βαθμολογία Πρωταθλημάτων Περιόδου 2001-2002», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Την επόμενη χρονιά, 2002-03, ο απολογισμός της ομάδας στο Πρωτάθλημα ήταν 13 νίκες και 7 ήττες, με αποτέλεσμα να ισοβαθμίσει με τον Άρη Χολαργού.«Πρόγραμμα & Βαθμολογία Πρωταθλημάτων Περιόδου 2002-2003», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική βαθμολογία τοποθετήθηκε στην 5η θέση αποφεύγοντας τον υποβιβασμό χωρίς περιπέτειες.

 Άνοδος στην Α2 Εθνική (2003–2007) 
Το καλοκαίρι του 2003 η Β' Εθνική Κατηγορία καταργήθηκε και οι συνακόλουθες ανακατατάξεις οδήγησαν τον Παγχιακό στον Όμιλο Νότου της Α2 Εθνικής Κατηγορίας.«Πρόγραμμα & Βαθμολογία Πρωταθλημάτων Περιόδου 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Την αγωνιστική περίοδο 2003-04 και απέναντι σε 11 αντιπάλους, η ομάδα συνέλεξε 13 νίκες σε 22 αγώνες. Ισοβάθμισε με το Φιλαθλητικό Ζωγράφου και στην τελική κατάταξη βρέθηκε στην 4η θέση, μια υψηλότερα από την αθηναϊκή ομάδα. Την ίδια χρονιά πραγματοποίησε και το ντεμπούτο της στο Κύπελλο Ελλάδος έχοντας παρουσία στις 3 πρώτες αγωνιστικές της Α' Φάσης. Στην πρεμιέρα απέκλεισε τους Κυρίαρχους Παλαιάς Κοκκινιάς με σκορ 60-48 και στη συνέχεια τον Αστέρα Πολυγώνου με σκορ 44-53.«Πολύ καλή εμφάνιση και πρόκριση για Παγχιακό», άρθρο στον ιστότοπο της εφημερίδας «Η Αλήθεια», 23 Σεπτεμβρίου 2003. Την πορεία της διέκοψε η ήττα που δέχτηκε από τη Σχερία με σκορ 46-53.

Την επόμενη χρονιά, 2004-05, η ομάδα ήταν λιγότερο ανταγωνιστική, συγκεντρώνοντας μέχρι τη λήξη των αγωνιστικών της υποχρεώσεων 10 νίκες και 12 ήττες.«Πρόγραμμα & Βαθμολογία Πρωταθλημάτων Περιόδου 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη βαθμολογική κατάταξη της τελευταίας αγωνιστικής βρέθηκε στην 7η θέση. Στη διοργάνωση του Κυπέλλου αγωνίστηκε δύο φορές, πετυχαίνοντας αρχικά μία νίκη επί του Πειραϊκού Συνδέσμου με σκορ 65-52,«Η συνέχεια του Κυπέλλου γυναικών», άρθρο στον ιστότοπο της εφημερίδας «Πατρίς», 7 Σεπτεμβρίου 2004. ενώ κατόπιν υπέστη ήττα και αποκλεισμό από την Ελευθερία Μοσχάτου με σκορ 50-66 στο μεταξύ τους αγώνα.

Το καλοκαίρι του 2005 η αρχηγός του Παγχιακού, Βάσω Τσαρούχα, γίνεται η πρώτη Χιώτισσα διεθνής καλαθοσφαιρίστρια και φοράει για πρώτη φορά τη φανέλα της Εθνικής Ελλάδος στους 15ους Μεσογειακούς Αγώνες στην Αλμερία της Ισπανίας. Την επόμενη χρονιά η αθλήτρια συμμετείχε και στο All-Star Game Γυναικών.

Την αγωνιστική περίοδο 2005-06 οι ομάδες του Ομίλου Νότου της Α2 Εθνικής αυξήθηκαν σε 14 στο σύνολο.«Πρόγραμμα & Βαθμολογία Πρωταθλημάτων Περιόδου 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η χρονιά για τον Παγχιακό έκλεισε με απολογισμό 19 νίκες και 7 ήττες, οι οποίες τον τοποθέτησαν στην 5η θέση της τελικής κατάταξης, μία θέση χαμηλότερα από το Παλαιό Φάληρο με το οποίο ισοβάθμισε. Στο Κύπελλο Ελλάδος η ομάδα της Χίου πέρασε επιτυχώς από τις τρεις πρώτες φάσεις αποκλείοντας διαδοχικά τον Αστέρα Εξαρχείων (62-55), τις Σέρρες (70-71) «Αποτελέσματα Κυπέλου», άρθρο στον ιστότοπο του ΣΠΟΡ FM, 26 Σεπτεμβρίου 2005. και τον Άτταλο (47-60).«Μπάσκετ: Στις 8 του κυπέλλου τα κορίτσια του Παγχιακού» , άρθρο στον ιστότοπο ChiosNews.gr, 4 Οκτωβρίου 2005. Στους Προημιτελικούς κλήθηκε να ξεπεράσει το εμπόδιο του Σπόρτιγκ Αθηνών κάτι που δεν κατάφερε, καθώς ηττήθηκε εντός έδρας με σκορ 62-67.«Δύσκολες προκρίσεις για ΠΑΟ και Εσπερίδες στο φάιναλ φορ», άρθρο στον ιστότοπο του ΣΠΟΡ FM, 9 Οκτωβρίου 2005.

Την επόμενη χρονιά 2006-07 ο Παγχιακός σχημάτισε ιδιαίτερα δυναμική ομάδα με αποτέλεσμα να συγκεντρώσει 23 νίκες σε 26 αγώνες.«Πρόγραμμα & Βαθμολογία Πρωταθλημάτων Περιόδου 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Παρά την υπερπροσπάθεια βρέθηκε στην 3η θέση της τελικής βαθμολογίας: ο Πρωταθλητής Αθηναϊκός υπέστη μόλις μία ήττα, ενώ ο Αστέρας Εξαρχείων κατετάγη 2ος έχοντας τα ίδια αποτελέσματα με τον Παγχιακό. Τελικά όμως ο σύλλογος της Χίου κατάφερε να ανέλθει για πρώτη φορά στην ιστορία του στην Α1 Εθνική Κατηγορία απορροφώντας την Ακαδημία/Υπεροχή Χαλανδρίου.«Στην Α1 ο Παγχιακός με συγχώνευση», άρθρο στον ιστότοπο SuperBasket.gr, 20 Ιουλίου 2007. Στη διοργάνωση του Κυπέλλου ο Παγχιακός πέρασε στη Β' Φάση άνευ αγώνος εφόσον η αντίπαλη ομάδα, Γ.Σ. Αγίων Αναργύρων, αποσύρθηκε. Εκεί αποκλείστηκε για άλλη μια χρονιά από το Σπόρτιγκ έχοντας δεχθεί ήττα με το οριακό σκορ 65-67.

 Παραμονή στην Α1 Εθνική (2007–2010) 
Κάνοντας τα πρώτα του βήματα στην κορυφαία κατηγορία της ελληνικής γυναικείας καλαθοσφαίρισης, ο Παγχιακός αντιμετώπισε την περίοδο 2007-08 13 αντιπάλους στη διεκδίκηση του Πρωταθλήματος Ελλάδος.«Πρόγραμμα & Βαθμολογία Πρωταθλημάτων Περιόδου 2007-2008», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Μετά το πέρας των αγωνιστικών του υποχρεώσεων βρέθηκε στη 10η θέση της βαθμολογικής κατάταξης, έχοντας συλλέξει 11 νίκες και 15 ήττες, όσες και ο Σπόρτιγκ. Στη διοργάνωση του Κυπέλλου Ελλάδος, στο οποίο φυσικά συνέχισε να συμμετέχει, ο Παγχιακός ξεκίνησε απευθείας στη Β' Φάση όπου και νίκησε με σκορ 44-58 την Αμαρυλλίδα Βριλησσίων.«Νίκη του Παναθηναϊκού στο ντέρμπι», άρθρο στον ιστότοπο του ΣΠΟΡ FM, 17 Οκτωβρίου 2007. Στη συνέχεια αποκλείστηκε στη «Φάση των 16» από τον Απόλλωνα Πτολεμαΐδας ο οποίος επικράτησε με σκορ 55-58.«Κύπελλο Μπάσκετ Γυναικών: αποκλείστηκε από τα προημιτελικά ο Παγχιακός» , άρθρο στον ιστότοπο ChiosNews.com, 25 Οκτωβρίου 2007.

Την αγωνιστική περίοδο 2008-09 η πορεία της ομάδας στην Α1 Εθνική συνεχίστηκε κλείνοντας με ισοζύγιο από 8 νίκες και 18 ήττες.«Πρόγραμμα & Βαθμολογία Πρωταθλημάτων Περιόδου 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Τα ίδια αποτελέσματα είχαν οι σύλλογοι Ολυμπιάς Λάρισας και Μέγας Αλέξανδρος Θεσσαλονίκης, ωστόσο ο Παγχιακός τοποθετήθηκε βάσει των επόμενων κριτηρίων κατάταξης υψηλότερα και συγκεκριμένα στην 9η θέση. Η παρουσία του συλλόγου στο Κύπελλο ήταν συντομότερη αυτή τη χρονιά εφόσον αποκλείστηκε στην πρώτη του προσπάθεια στα πλαίσια της Β' Φάσης από τον Απόλλωνα Πτολεμαΐδας με σκορ 78-79 στην παράταση (κανονική διάρκεια 70-70).«Η Πορεία ως το Final Four», άρθρο στον ιστότοπο WePlayBall.gr, 6 Φεβρουαρίου 2009.

Κατά τη διάρκεια της περιόδου ο σύλλογος αντιμετώπισε σοβαρά προβλήματα, οικονομικής φύσης και όχι μόνο, με αποτέλεσμα να αποχωρήσουν οι ξένες παίκτριές του και να παραιτηθεί ο προπονητής του, Γιάννης Γερεουδάκης, προς τα τέλη Μαρτίου. Το καλοκαίρι οι ιθύνοντες του συλλόγου άφησαν να εννοηθεί πως ο Παγχιακός θα συμμετείχε κανονικά στην Α1 Εθνική τη χρονιά 2009-10, ωστόσο η διορία αποστολής των απαραίτητων εγγράφων εξέπνευσε στα τέλη Αυγούστου αφήνοντας την κατηγορία με 13 ομάδες.«Αποσύρθηκε από την Α1 ο Παγχιακός», άρθρο στον ιστότοπο WePlayBall.gr, 28 Αυγούστου 2009. Ο δε Παγχιακός υποβιβάστηκε απευθείας στο τοπικό Πρωτάθλημα Χίου.

 Διακεκριμένες καλαθοσφαιρίστριες 
  Πέπη Βαλέτα
  Σόνια Δάφκου
  Μαρία Ζικυρίδου
  Δήμητρα Καλοπήτα
  Ντόρα Μαστρογιαννίδου 
  Θεοδώρα Νταΐδου
  Κατερίνα Σερέτη
  Βίκυ Τασοπούλου
  Βάσω Τσαρούχα
  Ανδριάννα Χαϊκάλη
  Μαρία Χαλιβελάκη  Τζοάννα Λούις
  Ντιόν Μαρς
  Τζουλιάνα Μεντιόλα
  Νίκι Μπλου
  Κίμπερλυ Ουίλιαμς
  Νιρί Ρόμπερτς
  Ρούντι Σιμς
  Τζόι Χόλινγκσγουορθ

 Προπονητές 
 Καναδός - Έλληνας Τζορτζ Παπαδάκος
 Μάνος Δεσποτάκης (??? - Νοέμβριος 2007)
 Μάκης Μωυσιάδης (Νοέμβριος 2007 - ???)
 Νίκος Τόλιας (??? - ???)
 Γιάννης Γερεουδάκης (??? - Μάρτιος 2009)
 Γιώργος Διάνας (Μάρτιος 2009 - ???)

 Τμήμα πετοσφαίρισης ανδρών 

 Τμήμα πετοσφαίρισης γυναικών 

 Τμήμα στίβου 
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Παγχιακός Γ.Σ. βρέθηκε στη 128η θέση (σε σύνολο 321 συλλόγων).«Αξιολόγηση Σωματείων Στίβου 2010», επίσημος ιστότοπος Σ.Ε.Γ.Α.Σ. Την επόμενη χρονιά βρέθηκε αρκετά χαμηλότερα και συγκεκριμένα στην 170η θέση (σε σύνολο 299 συλλόγων).«Αξιολόγηση Σωματείων Στίβου 2011», επίσημος ιστότοπος Σ.Ε.Γ.Α.Σ. Στην αξιολόγηση του 2012 σκαρφάλωσε στην 142η θέση (σε σύνολο 281 συλλόγων).«Αξιολόγηση Σωματείων Στίβου 2012», επίσημος ιστότοπος Σ.Ε.Γ.Α.Σ. Στην κατάταξη για το έτος 2013 βρέθηκε στη 147η θέση (σε σύνολο 294 συλλόγων).«Αξιολόγηση Σωματείων Στίβου 2013» , επίσημος ιστότοπος Σ.Ε.Γ.Α.Σ. Την επόμενη χρονιά, 2014, κατέλαβε την 114η θέση (σε σύνολο 289 συλλόγων).«Αξιολόγηση Σωματείων Στίβου 2014» , επίσημος ιστότοπος Σ.Ε.Γ.Α.Σ.

 Τμήμα επιτραπέζιας αντισφαίρισης 

 Παραπομπές 

Κατηγορία:Παγχιακός Γ.Σ.
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Χίου
Κατηγορία:Ιδρύσεις αθλητικών συλλόγων το 1924
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1924
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Τ.Ε. Ε.Ο.Κ. Χίου
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι επιτραπέζιας αντισφαίρισης